Šerinė slepišerė
Šerinė slepišerė (Isoetes setacea) – slepišerinių (Isoetaceae) šeimos slepišerių (Isoetes) genties augalų rūšis. Priklauso sporinių induočių grupei. Mokslinėje literatūroje dažnai sutinkamas senasis tarptautinis augalo pavadinimas – Isoetes echinospora. Lietuvoje ieškotina rūšis, aptinkama kaimyninėse valstybėse (Latvijoje, Estijoje, Skandinavijos šalyse), įtraukta į Lenkijos raudonąją knygą.